Näkijän voitelu ja yliluonnollisuus 3/3
Hei! Olen Kevin Basconi King of Glory -järjestöstä.
Olemme Taivas TV7:llä Suomessa.
Tämä on kolmas jakso opetuksesta, joka käsittelee näkijän voitelua.
Toivottavasti olette nauttineet kahdesta edellisestä jaksosta.
Tahdon kiittää TV7-kanavan perustajia ja henkilökuntaa.
Tämä on hieno työmuoto Suomen kansalle.
Uskon, että Jumala tulee tekemään hienoa työtä tässä maassa -
ja TV7:n kautta kaikkialla maailmassa. Aamen.
Tahdon vielä pohjustaa opetustani jatkamalla siitä, mistä jo puhuimme.
Olen kertonut kaksi todistusta siitä, miten Jumala avasi ymmärrystäni -
ja miten Jeesus antoi ilmestystä näkijän voitelusta, -
niin kuin sitä kutsutaan profeetallisissa piireissä.
Raamattu puhuu 1. Kor. 12:ssa henkien erottamisen armolahjasta.
Näkijän voitelu on henkien erottamisen armolahjan yksi tyyppi.
Se on myös Hengen voitelu 1. Joh. 2:20:n mukaisesti.
King James -käännöksessä sanotaan: "Teillä on voitelu Pyhältä, -
ja tiedätte kaikki asiat."
Toisissa käännöksissä sanotaan: "Teillä on Pyhän Hengen voitelu, -
ja tiedätte kaikki asiat."
Tässä jaksossa haluan puhua -
palvelutyön, Pyhän Hengen työn ja näkijän voitelun riippuvuussuhteesta.
Kun opimme antamaan sisäisen ihmisemme -
tulla hallitsevaksi aistiemme suhteen, -
näkijän voitelu voi aktivoitua ja moninkertaistua elämässämme -
ja vaikutuspiirissämme täydellisemmin.
Sivusimme Paavalin opetuksia.
Hän sanoi 1. Tess. 5:17:ssä: "Jumala pyhittäköön teidät kokonansa [...]
henkenne ja sielunne ja ruumiinne."
Liitimme sen luomiskertomukseen ja 1. Moos. 1:26―27:een.
Siinä Jumala sanoi: "Tehkäämme ihminen kuvaksemme".
Puhuimme siitä, että Jumala on kolminaisuus.
Meidät on luotu Jumalan kuvaksi.
Meillä on henki, sielu ja ruumis ― kaikki kolme yhdessä.
Meistä valtaosan päivittäistä elämää Kristus-ruumiissa -
hallitsevat sielu, mieli, tahto ja tunteet tai keho.
Toisin sanoen meitä johtaa sielu tai ruumis.
Meidän on nälkä. Haemme syötävää. Meidän on kylmä. Haemme vaatetta.
Mutta Jumalan Henki sanoo: -
Hän haluaa, että sinua johtaa pikem- minkin sisäinen ihminen tai henki.
Room. 8:ssa puhutaan siitä. Sen mukaan kaikki, -
joita Jumalan Henki kuljettaa, ovat Jumalan täysikasvuisia lapsia.
Uskon, että Jumala nostaa Suomen hienon kansakunnan keskuudesta -
Jumalan täysikasvuisia poikia ja tyttäriä, joita Jumalan Henki johtaa.
Käy niin, että sisäinen ihminen, joka on sisälläsi, -
alkaa johtaa sinua päivittäisissä askareissasi.
Hän alkaa johtaa sinua palvelu- työssäsi. Hän alkaa ohjata ja opettaa.
Nämä kaikki ovat Pyhän Hengen työn osa-alueita.
Jos haluaa kasvaa näkijän voitelussa ja oppia siitä, -
täytyy harjaannuttaa hengellisiä aisteja totuttamalla niitä.
Se tulee Hepr. 5:stä.
Haluan sivuta sitä jälleen. Se on tärkeä ajatus.
Hepr. 5:14: "vahva ruoka on täysi-ikäisiä varten".
Täysikasvuisia, vanhimpia varten.
..."niitä varten, joiden aistit tottumuksesta ovat harjaantuneet -
erottamaan hyvän pahasta."
Näkijän voitelussa ratkaisevinta on, -
että Jumala haluaa sinun erottavan asioita oikein.
Hän haluaa, että sinulla olisi taivaallista erottelukykyä.
Hän haluaa suojella sinua rakkaan Pyhän Hengen työn ja voitelun kautta.
Aamen.
Näkijän voitelu toimii läheisessä yhteydessä Pyhän Hengen kanssa.
Kun Hepr. 5:14:ssä puhutaan hengel- listen aistien harjaannuttamisesta, -
tarkoitetaan, että Pyhä Henki tulee hallitsevaksi aistiemme suhteen.
Voi sanoa näin: ulkoinen ihmisemme, ruumiimme ja sielumme, on rikki.
Sen ansiosta hengellinen ihmisemme pääsee esiin vapaammin.
Siihen liittyy osaksi ristin kantaminen päivittäin, -
osaksi se, että antaudumme Pyhän Hengen puhdistavalle tulelle.
Kun Jeesus ristiinnaulittiin -
ja laskettiin käyttämättömään hautaan, -
kolmen päivän kuluttua koitti kunniakas ylösnousemus.
Hän nousi Isän oikealle puolelle.
Puhun siitä hieman. Luen joitakin raamatunkohtia, -
joissa puhutaan tästä Jeesuksen lupauksesta.
Joh. 14.
Jeesus sanoi Joh. 14:12:ssa: "Totisesti, totisesti minä sanon teille:
joka uskoo minuun, myös hän on tekevä niitä tekoja, joita minä teen, -
ja suurempiakin, kuin ne ovat, hän on tekevä; sillä minä menen Isän tykö, -
ja mitä hyvänsä te anotte minun nimessäni, sen minä teen, -
että Isä kirkastettaisiin Pojassa."
Sitten Jeesus antaa Pyhän Hengen lupauksen.
"Jos te minua rakastatte, niin te pidätte minun käskyni.
Ja minä olen rukoileva Isää, ja hän antaa teille toisen Puolustajan -
olemaan teidän kanssanne iankaikkisesti, totuuden Hengen, -
jota maailma ei voi ottaa vastaan, kos- ka se ei näe häntä eikä tunne häntä; -
mutta te tunnette hänet, sillä hän pysyy teidän tykönänne -
ja on teissä oleva."
Maailma ei voi nähdä Pyhää Henkeä eikä sillä voi olla suhdetta Häneen, -
koska maailmalla ei ole -
Jumalan Hengen antamaa näkijän aspektia aktivoituna.
Mutta sinä voit.
Uskon, että Suomeen tulee Jumalan suuri liike, kun ihmiset oppivat -
antamaan uudistetun henkensä johtaa heitä sen sijaan, -
että heitä johtaisi heidän ruumiinsa tai sielunsa.
Jumala rakastaa seurakuntaa, Kristus- ruumista, sellaisena kuin olemme.
Mutta Jumala ei anna herätystään mihinkään maahan uskonnon kautta.
Sen täytyy tulla Hengen kautta.
Kun opimme antamaan Jumalan Hengen auttaa, johtaa -
ja opettaa meitä, kuten juuri luimme Johanneksen evankeliumista, -
että Pyhä Henki, Parakletos, on puolustaja, -
Hän auttaa meitä ja opettaa meitä.
Luetaanpa hieman lisää.
Halleluja!
Joh. 15:ssä sanotaan: -
"Mutta kun Puolustaja tulee, jonka minä lähetän teille Isän tyköä, -
totuuden Henki, joka lähtee Isän tyköä, niin hän on todistava minusta."
Tämä on tärkeää. Pyhä Henki on Kristus-keskeinen.
Pyhä Henki kirkastaa aina Jeesusta.
Kun Pyhä Henki alkaa johtaa meitä, täysikasvuisia Jumalan lapsia, -
alamme toimia Kristuksen kaltaisesti vaikutuspiirissämme.
Se on näkijän voitelun muutosvoimaa.
Kun harjaannutamme hengellisiä aistejamme, -
meistä tulee Jumalan täysi-ikäisiä lapsia.
Jumalan Henki alkaa johtaa meitä -
sen sijaan, että sielu tai ruumis johtaisi meitä.
Alamme toimia näkijän voitelun tasolla.
Sitten Pyhä Henki alkaa johtaa meitä ja opettaa meitä kaikista asioista.
Alamme saada ilmestystietoa.
Jeesus sanoo Joh. 16:7:ssä: "Kuitenkin minä sanon teille totuuden:
teille on hyväksi, että minä menen pois. Sillä ellen minä mene pois, -
ei Puolustaja tule teidän tykönne; -
mutta jos minä menen, niin minä hänet teille lähetän.
Ja kun hän tulee, niin hän näyttää maailmalle todeksi synnin -
ja vanhurskauden ja tuomion".
Ne ovat Pyhän Hengen tehtävät.
Pyhä Henki ohjaa, opettaa ja johtaa. Hän auttaa meitä myös -
toimimaan Kristuksen kaltaisesti vaikutuspiirissämme.
Kun meissä asuva Pyhä Henki alkaa murtautua meistä läpi -
Pyhän Hengen voitelun tai Jumalan kirkkauden muodossa, -
Hän alkaa saattaa ympärillämme olevia synnintuntoon.
Se alkaa vetää ihmisiä Kristuksen luo.
Pyhä Henki on hyvin tärkeä elämäs- säsi toimivalle näkijän voitelulle.
Muista, että näkijän voitelun aktivoiminen tai siinä toimiminen -
on hengellinen oppimisprosessi. Se ei tapahdu hetkessä.
Kuten Hepr. 5:14:stä luimme, -
meidän täytyy harjaannuttaa hengelli- siä aistejamme totuttamalla niitä.
Tahdon rohkaista, että Jumala antaa armonsa omilleen.
Se auttaa heitä pääsemään Pyhän Hengen tähän aspektiin, -
jota kutsun näkijän voiteluksi.
Kuten sanoin aiemmin, se on yksi Hengen lahjoista, joita jaetaan nyt.
Uskon, että Jumala haluaa antaa Pyhän Hengen -
tuoreella, tahrattomalla ja uudella tavalla täällä Suomessa.
Kiitän Jumalaa Suomen Kristus-ruumiin -
ja kristillisen kirkon rikkaasta perinnöstä.
Kiitän Jumalaa edelläkävijöistä ja seurakunnan perustan rakentajista.
Kiitän Jumalaa maan vanhimmista -
sekä hienoista pastoreista ja opettajista, -
jotka ovat tehneet Suomessa työtä Jumalan valtakunnan hyväksi.
Profetoin teille, että täällä alkaa puhaltaa tuore Jumalan tuuli -
ja tuore Pyhän Hengen henkäys.
Pyhä Henki alkaa auttaa ihmisiä.
Tahdon rohkaista Jumalan valta- kunnan työntekijöitä ja johtajia: -
Jumala puhaltaa joidenkin ylle, -
mutta nämä eivät välttämättä ole niitä, joita odottaisi.
Toisin sanoen Jumala alkaa nostaa niitä, jota vähiten odottaisi.
Hän voimauttaa heidät Hengellään, voitelullaan ja voimallaan, -
niin että he tekevät suuria tekoja Jumalan valtakunnan hyväksi.
Jotkut tämän maan parhaimmat evankelistat ja opettajat -
sekä voimallisimmat pastorit ja apostolit elävät kadulla tällä hetkellä.
He eivät ole seurakunnassa. He eivät ole vielä edes pelastuneet.
Mutta Jumalan Henki, Pyhä Henki, puhaltaa heidän ylleen.
Heidän hengellinen ihmisensä nousee.
He alkavat nopeasti harjoittaa hengellisiä aistejaan -
ja oppia toimimaan näkijän voitelussa. Sitten he alkavat Jeesuksen tavoin -
tehdä asioita, joita he näkevät Isänsä tekevän.
Silloin Suomeen tulee runsaasti parantumisia, ihmeitä ja pelastumisia -
ja jopa ihmeitä ja merkkejä.
Jumala haluaa koskettaa tätä maata pohjoisesta etelään.
Uskon, että yksi tapa on lähettää näkijän voitelu -
ja tuore tuuli taivaasta Suomen maahan.
Tahdon jakaa vielä pari raamatun- kohtaa, ennen kuin lopetamme.
Menen Efesolaiskirjeeseen.
Kerron muutaman asian, jotka Jumala on laskenut sydämelleni.
Uutena uskovana tiesin, että on olemassa jotakin enemmän.
Ehkä sinustakin tuntuu, että täytyy olla muutakin -
kuin jumalanpalveluksessa käyminen kerran viikossa.
Ehkäpä kanssakäyminen ja suhde Jumalan kanssa tuntuvat kuivahkoilta.
Minusta tuntui siltä aiemmin.
Sitten luin mahtavan rukouksen Ef. 3:sta.
"Sentähden minä notkistan polveni Isän edessä, -
josta kaikki, millä isä on, taivaissa ja maan päällä, saa nimensä, -
että hän kirkkautensa runsauden mukaisesti" -
― ja jatkan tästä omin sanoin: -
että antaisit minulle kirkkautesi runsauden mukaisesti, halleluja, -
Jumalan armon ja pyhien perinnön.
Rohkaisen sinua rukoilemaan tämän raamatunkohdan mukaisesti.
Ef. 3:14―21.
Se auttaa aktivoimaan näkijän voitelua elämässäsi.
J. 17: että Kristus asuisi sydämissänne uskon kautta.
"Että te, rakkauteen juurtuneina ja perustuneina, voisitte [...] käsittää, -
mikä leveys ja pituus ja korkeus ja syvyys on".
Että henkilökohtaisesti voisit käsittää ja havaita Jumalan rakkauden, -
joka ylittää ymmärryksemme.
"Hänelle, joka voi tehdä enemmän, monin verroin enemmän kuin kaikki, -
mitä me anomme tai ymmärrämme [...] hänelle kunnia seurakunnassa -
ja Kristuksessa Jeesuksessa kautta kaikkien sukupolvien".
Uskon, että Jumala haluaa meidän tuntevan Hänen valtakuntansa -
uudella tavalla. Jumala haluaa meidän tuntevan Pyhän Hengen läheisesti.
Jumala haluaa meidän vaeltavan niin läheisessä suhteessa -
Isän, Pojan ja Pyhän Hengen kanssa, -
että Pyhän Hengen hienovaraisinkin kehotus saa meidät liikkeelle -
ja tekemään asiat, joita Jumala haluaa meidän tekevän.
Osaksi se tulee, kun harjaannutamme hengellisiä aistejamme -
ja opimme antamaan hengellisen ihmisemme tulemaan hallitsevaksi -
aistiemme suhteen. Osaksi se tulee, -
kun kehitämme henkilökohtaisen suhteen Pyhän Hengen kanssa.
Että kuulemme Pyhän Hengen hiljaisimmankin kuiskauksen.
Voimme saada Pyhän Hengen voitelun.
Voimme olla Pyhän Hengen johdettavissa, kuulla Hänen äänensä.
Että Pyhä Henki ohjaisi askeleitamme.
Ne ovat näkijän voitelun muutosvoimia.
Siksi Jeesus saattoi sanoa Joh. 5:19:ssä, että Hän teki vain sitä,-
mitä Hän näki Isänsä tekevän.
Luuk. 3:n perusteella tiedämme, -
että Pyhä Henki laskeutui Jeesuksen kehon ylle.
Hän täyttyi Pyhällä Hengellä. Pyhä Henki johti Hänet erämaahan, -
jossa Hän paastosi 40 päivää.
Jumala haluaa nostaa Suomesta miehiä ja naisia, -
jotka täyttyvät Jumalan Hengellä, -
jotka totuttavat ja harjaannuttavat hengellisiä aistejaan, -
jotka alkavat käsittää, mikä on pituus, syvyys, leveys ja korkeus, -
ja tuntevat Jumalan rakkauden sekä valtakunnan ja sen hengellisyyden -
paremmin kuin fyysisen maailmamme.
Katsot tätä nyt joltakin laitteelta: televisiosta tai tietokoneelta.
Luultavasti istut tuolissa.
Taivaan valtakunta on todellisempi kuin tv tai laite, jota katselet.
Taivaan valtakunta on todellisempi kuin tuoli, jolla istut.
Jumala haluaa, että näkijän voitelu aktivoituisi elämässäsi, -
jotta ymmärtäisit asioita taivaasta ja taivaallisista paremmin -
kuin maasta ja maallisista.
Kun Jumala loi taivaat ja maan, Hän loi taivaallisen ja maallisen maailman.
Meidät asetettiin maalliseen maail- maan kehomme ja sielumme kautta -
mutta taivaalliseen maailmaan hengellisen ihmisemme kautta.
Uskon, että Herra tässä hetkessä nostaa Jumalan täysi-ikäisiä lapsia, -
joita heidän henkensä johtaa. Heidän henkensä näkee, maistaa, haistaa, -
tuntee ja kuulee hengellisen maailman selvemmin kuin maallisen maailman.
Se on näkijän voitelun muutosvoima.
Puhuimme jo 1. Joh. 2:20:sta.
"Teillä on Pyhän Hengen voitelu, ja tiedätte kaikki asiat."
Puhuimme siitä, miten Pyhä Henki, Puolustaja, ohjaa ja opettaa meitä.
Hän näyttää tulevat asiat. Nämä kaikki ovat näkijän voitelun ominaisuuksia.
Meillä on yliluonnollista ymmärrystä ympärillämme tapahtuvista asioista.
Jumala voi varjella ja suojella meitä vahingoista ja vaaroista.
Kautta maailman on monia profeetallisia ääniä, -
jotka puhuvat katastrofeista, talouskriiseistä ja sodista.
Sanon tämän: Jumala haluaa nostaa ryhmän, perheen, -
Jumalan täysikasvuisia lapsia, jotka nousevat ravistelujen yläpuolelle.
Sovituspäivänä 2013 järjestömme toimistossa -
Moravian Fallsissa Pohjois-Carolinassa kohtasin Isän.
Kohtasin Jumalan valtakunnan.
Kohtasin Pyhän Hengen persoonan.
Siinä hetkessä maa jalkojeni alla alkoi kirjaimellisesti vapista -
kuin maanjäristyksessä.
Jumala puhui minulle Heprealaiskirjeestä: -
vielä kerran ravistelen niin taivaita kuin maatakin.
Aloin saada ilmestystä Jumalan valta- kunnassa tapahtuvasta ravistelusta.
Jos lukee uutisia ja seuraa maailman tapahtumia, näkee ravistelua.
Herra sanoi: "Minä ravistelen maailman kansakuntia."
Toivon ja rukoilen, että rakennuksesi seisoo vakaalla Jeesus-kalliolla -
ja että tiedät olevasi valtakunnassa, joka ei horju.
Jos tunnet Jeesuksen Vapahtajanasi,-
nämä ajat voivat olla elämäsi hedelmällisimpiä ja menestyvimpiä.
Kyllä, maailmaa ravistellaan.
Kyllä, katastrofeja tapahtuu. Kyllä, on taloudellista levottomuutta, -
mutta jos opit olemaan Jumalan Hengen johtama, -
jos opit olemaan Jumalan täysikasvuinen lapsi, -
jos opit harjaannuttamaan hengellisiä aistejasi totuttamalla niitä, -
jos teet työtä ja ahkeroit, jotta pääset Herran lepoon, Hepr. 4, -
silloin Jumala voi alkaa antaa sinulle ilmestystä näkijän voitelusta.
Tulet tietämään, kuulemaan ja ymmärtämään asioita, -
ennen kuin ne tapahtuvat.
Se voi auttaa pitämään sinut turvassa, kun ravisteluja alkaa tulla, -
sillä niiden ei tarvitse tulla lähellesi.
Kun opit olemaan Jumalan täysikasvuinen lapsi -
ja antamaan Pyhän Hengen johtaa, auttaa ja opettaa sinua, -
kun opit harjoittamaan hengellisiä aistejasi -
ja antamaan ymmärryksesi silmien valaistua, niin että näet ja kuulet -
yliluonnollisesti, Jumala alkaa antaa sinun menestyä uskomattomasti.
Vaikka maailmaa ravistellaan, nämä voivat olla ― sanon uudelleen ―
elämäsi hedelmällisimpiä ja menestyksekkäimpiä aikoja.
En sano sitä nenäkkäästi.
Minä ja Kathy koemme sitä työssämme.
Jumalan armosta ja Pyhän Hengen voimalla Jumalan kirkkaudeksi -
― jos jostakin kerskaan, kerskaan Kristuksesta ―
Jumala antaa meille suuria läpimurtoja monin eri tavoin.
Hän avaa monia ovia evankeliumin julistamiseen -
moniin paikkoihin ja maihin.
Se on Herran minulle antaman profeetallisen sanan täyttymys.
Kerroin sen ensimmäisessä jaksossa.
Rohkaisen sinua, että Jumala haluaa sinun koskettavan vaikutuspiiriäsi.
Jumala haluaa sinun näkevän ja kuulevan yliluonnollisesti.
Herra haluaa sinun toimivan näkijän voitelussa -
ja ymmärtävän ja erottavan Pyhän Hengen voitelun.
Hän haluaa sinun toimivan näkijän voitelussa, -
jotta voit toimia Kristuksen kaltaisesti vaikutuspiirissäsi.
Kun pidät mielesi kiinnitettynä Jeesukseen, Hän voi auttaa.
Silloin Pyhä Henki voi johtaa.
Koen, että Jes. 26:3 on profeetallinen ääni ja sana Suomelle tässä hetkessä.
Jes. 26:3:n mukaan Jumala tallettaa rauhan Häneen turvautuville.
Rohkaisen sinua: keskitä henkesi, sielusi, kehosi Jumalan asioihin.
Lue Raamattua. Keskustele Pyhän Hengen kanssa.
Opettele viettämään aikaa Jumalan kanssa rukouksessa.
Odota rukouksessa. Odota Jumalan läsnäoloa ja kirkkautta, -
koska siellä Jumalan kirkkaus alkaa leijailla. Voit alkaa muuttua hetkessä,-
silmänräpäyksessä. Uskon, että olem- me Jumalan määräämässä hetkessä,-
ikuisuuden risteyksessä, jossa Jumalan Pyhä Henki -
puhaltaa väkevän tuulen tavoin Suomen kansakunnan ylle.
Kun Pyhä Henki alkaa liikkua, Jumala alkaa nostaa kotkanpesää.
Hän alkaa nostaa näkijöitä. Joku on 2-vuotias, joku toinen 82-vuotias.
Jotkut eivät näytä sellaisilta kuin odottaisi.
Mutta Jumala nostaa Suomesta monia miehiä ja naisia, -
jotka julistavat valtakunnan evankeliumia, ei vain sanoin, -
vaan Jumalan voiman osoituksin.
Jos jokin sanomistani asioista on pistänyt sydäntäsi, -
ehkä haluat ottaa Jeesuksen Vapahtajaksesi.
Se on yksinkertaista. Rukoile kanssani: "Herra Jeesus, -
uskon, että olet Jumalan Poika ja että kuolit ristillä.
Uskon, että vuodatit veresi syntieni sovitukseksi.
Koska olen ihminen, olen syntinen. Jeesus, anna minulle anteeksi."
Halleluja. Jos rukoilit, olet pelastunut, uudestisyntynyt.
Jeesuksen veri on puhdistanut sinut.
Olet valmis astumaan tähän tehtävään, näkijän voiteluun.
Raamatussa sanotaan, että kun joku pyytää Jeesusta Vapahtajakseen, -
Pyhä Henki tulee häneen.
Sinulla on Puolustaja. Karitsan veri on puhdistanut sinut.
Olet valmis astumaan Jumalan valtakunnan tähän puoleen.
Rukoilen nyt kaikkien katsojien puolesta, että elävän Jumalan Henki -
alkaisi puhaltaa yllenne, missä ikinä katsottekin ohjelmaa.
Pyydän, että Jumalan voima ja kirkkaus alkavat täyttää ilmapiiriä.
Että Pyhä Henki alkaa puhua sinulle ja Jumalan voima ja läsnäolo koskettaa.
Koen, että nytkin joku kokee kosketuksen.
Sisäelimiä, käsiä, jalkoja ja polvia paranee.
Tapahtuu uutta luovia ihmeitä.
Jonkun mieli uudistuu.
Ihmisiä vapautuu ahdistuksesta.
Ihmisiä paranee, vapautuu. Ihmiset saavat voiman.
Jumala haluaa käyttää sinua toimimaan Kristuksen kaltaisesti -
vaikutuspiirissäsi täällä kauniissa Suomen maassa.
Kiitän TV7:n perustajia ja henkilökuntaa siitä, -
että sain tulla jakamaan evankeliumia.
Jos pyysit Jeesusta elämääsi, ota yhteyttä TV7:ään.
Rohkaisen sinua myös ahkeroimaan, kuten Heprealaiskirje sanoo, -
jotta pääsisit Herran lepoon.
Pyri kohti näkijän voitelua.
Profetoin lopuksi, että tuore Pyhän Hengen tuuli -
tulee puhaltamaan läpi Suomen ja Pohjoismaiden.
Jumala muuttaa ihmisten elämää, -
kun he oppivat havaitsemaan Jumalan Hengen, -
kuulemaan Jumalan Hengen äänen puheen -
ja näkemään, mitä Jumala haluaa heidän tekevän.
He astuvat eteenpäin uskossa.
Jumalan siunausta! Olen Kevin King of Glory -järjestöstä USA:sta.
Rukoilen, että kirkkauden Jumala siunaa sinua -
ja kirkastaa sinulle kasvonsa tänään. Aamen.
Suomennos: Marianne Tenetz